་བསམ་གྱིས་མི་ཁྱབ་པའི་རྒྱུད། ནམ་མཁའ་
མཉམ་པའི་རྒྱུད། ནམ་མཁའ་ཆེའི་རྒྱུད། དམ་ཚིག་ཆེན་པོའི་རྒྱུད། རིན་ཆེན་ཕྲེང་བའི་རྒྱུད། སྐུ་
གསུང་ཐུགས་ཀྱི་རྒྱུད། དེ་རྣམས་ཐུགས་ཀྱི་རྒྱུད་བརྒྱད་དོ། །སྟོབས་པོ་ཆེའི་རྒྱུད། ཡེ་ཤེས་
གསང་བའི་རྒྱུད། དཔལ་ཡེ་ཤེས་ཕྲེང་བའི་རྒྱུད། ཡེ་ཤེས་འབར་བའི་རྒྱུད། ཟླ་བ་ཕྲེང་བའི་
རྒྱུད། རིན་ཆེན་འབར་བའི་རྒྱུད། ཉི་མའི་འཁོར་ལོའི་རྒྱུད། ཡེ་ཤེས་རྒྱལ་བའི་རྒྱུད། དེ་རྣམས་
43

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
གསུང་གི་རྒྱུད་བརྒྱད་དོ། །མཁའ་འགྲོ་མ་གསང་བའི་རྒྱུད། གསང་བ་མེ་འབར་གྱི་རྒྱུད། གསང་
བ་བདུད་རྩིའི་རྒྱུད། དུར་ཁྲོད་རྒྱན་གྱི་རྒྱུད། རྡོ་རྗེ་རྒྱལ་པོ་ཆེན་པོའི་རྒྱུད། ཡེ་ཤེས་བསམ་པའི་
རྒྱུད། དཔལ་བདེ་བ་དམ་པ་རྟོགས་པར་བྱེད་པ་དང་ལྡན་པ་དང་བདུན་གྱི་སྟེང་དུ་གཅིག་མ་རྙེད་
པ་རྣམས་སྐུའི་རྒྱུད་བརྒྱད་དོ། །མེའི་ཕྲེང་བའི་རྒྱུད། རྡོ་རྗེ་མཁའ་འགྲོ་གསང་བའི་རྒྱུད། རྡོ་རྗེ་
འཇིགས་བྱེད་རྣམ་པར་འཇོམས་པའི་རྒྱུད། སྟོབས་ཆེན་ཡེ་ཤེས་རྒྱལ་པོའི་རྒྱུད། རྡོ་རྗེ་གྲུབ་པ་དྲ་
བ་སྡོམ་པའི་རྒྱུད། དེ་བཞིན་གཤེགས་པ་ཐམས་ཅད་ཀྱི་ཐུགས་ཀྱི་སྙིང་པོ་དོན་གྱི་རྒྱུད། དུར་ཁྲོད་
ཀྱི་རྒྱན་རྨད་དུ་བྱུང་བའི་རྒྱུད། དེ་རྣམས་ཀྱི་སྟེང་དུ་ཁ་ཅིག་གིས་རྙོག་པ་མེད་པའི་རྒྱུད་མནན་པ་
དང་། ཁ་ཅིག་གིས་སྟོབས་ཆེན་ཡེ་ཤེས་རྒྱལ་པོའི་རྒྱུད་མི་བགྲང་བར་རི་ཥི་ཨ་ར་ལི་དང་རྙོག་མེད་
བསྣན་པས་བརྒྱད། འདི་རྣམས་ནི་འཕྲོས་པའི་རྒྱུད་བརྒྱད་དུ་གྲགས་སོ། །འདི་རྣམས་ནི་སྔར་
རྩོད་པ་ཅན་དུ་གྲགས་ཤིང༌། བུ་སྟོན་གྱིས་ཀྱང་འདིའི་ཁོངས་སུ་རྒྱུད་ཡང་དག་མིན་པའང་འགའ་
ཞིག་འདུག་ལ་གཞན་རྣམས་ཀྱང་ཐེ་ཚོམ་གྱི་གཞི་མང་དུ་འདུག་པས་དཔྱད་པར་བྱ་ལ། རི་ཥི་ཨ་
44

157
9
ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
ར་ལི་ནི་རྒྱུད་སྡེ་གཞན་ཡིན་གྱི་བདེ་མཆོག་གི་བཤད་རྒྱུད་ཡིན་རྒྱུའང་མིན་ལ། ར་ལི་རྩོད་པ་ཅན་
རྣམས་ཀྱི་ཟླ་ལ་བསྲེ་བའང་འཕང་ངོ་། །རྙོག་མེད་འདིའང་བདེ་མཆོག་གི་ཕྱོགས་མཐུན་དུ་བླ་མ་
དག་བཞེད་ཀྱང་ཐེ་ཚོམ་གྱི་གཞི་མང་དུ་སྣང་བས་ཡང་དག་ཡིན་མིན་བརྟག་པར་བྱའོ་ཞེས་བུ་སྟོན་
ཐམས་ཅད་མཁྱེན་པས་གསུངས་སོ། །བུ་སྟོན་གྱི་རྒྱུད་སྡེ་སྤྱི་རྣམ་ཆེན་མོ་རྒྱུད་སྡེ་རིན་པོ་ཆེའི་
མཛེས་རྒྱན་དུ་ར་ལི་སྐུའི་རྒྱུད་བརྒྱད་ལས་གཅིག་མ་ཚང་བ་འདྲ་བས་བརྟག་དགོས་ཡོད། གཞན་
ཡང་འཁོར་ལོ་སྡོམ་པ་ལས་འཕྲོས་པ། ཆ་མཐུན་གྱི་རྒྱུད་ནི། དཔལ་རྡོ་རྗེ་ནག་པོ་ཆེན་པོ་ཁྲོས་
པའི་མགོན་པོ་གསང་བའི་དངོས་གྲུབ་འབྱུང་བ་ཞེས་བྱ་བའི་རྒྱུད་གླེང་གཞི་མེད་པ།
མཁའ་འགྲོ་
མ་སྡོམ་པའི་རྒྱུད་ཅེས་བྱ་བ་ཕག་མོས་མཁའ་འགྲོ་མའི་སྡོམ་པ་ཞུས་པའི་ལན་དུ་གསུངས་པ་
སོགས་ཡིན་ལ། མཁའ་འགྲོ་མ་ཐམས་ཅད་ཀྱི་སྐུ་གསུང་ཐུགས་གཉིས་སུ་མེད་པ་བསམ་གྱིས་མི་
ཁྱབ་པའི་ཡེ་ཤེས་རྡོ་རྗེ་ཕག་མོ་མངོན་པར་འབྱུང་བའི་རྒྱུད་ཅེས་བྱ་བ་རྩ་རྒྱུད་ལེའུ་བཅུ། རྒྱུད་ཕྱི་མ་
ལ་ལེའུ་གཉིས་བྱས་པ་འདི་དང་། ཕག་མོ་མངོན་འབྱུང་གི་རྒྱུད་ལེའུ་ལྔ་བཅུ་རྩ་གཉིས་བྱས་པ་ལོ་
45

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ཙཱ་རིན་ཆེན་བཟང་པོས་བསྒྱུར་ཟེར་བ་འདི་གཉིས་རྒྱུད་རྫུན་མར་སྣང་ངོ་ཞེས་བུ་སྟོན་ཆེན་པོས་
གསུངས་སོ། །གསུམ་པ་མན་ངག་གི་རྒྱུད་ནི། བདེ་མཆོག་ནམ་མཁའ་དང་མཉམ་པའི་རྒྱུད་ཅེས་
བྱ་བ། སྟོན་པ་རྡོ་རྗེ་བཙུན་མོའི་བྷ་ག་ལ་བཞུགས་པ་ན། རྡོ་རྗེ་སྙིང་པོས་ཞུས་པས། བསྐྱེད་
རིམ། རྫོགས་རིམ། ལས་ཚོགས་ཏེ་ལེའུ་གསུམ་དུ་གསུངས་པ་དག་གོ། །འདི་ལ་དཀྱིལ་འཁོར་
གཅིག་ཡོད་དོ། །འདི་ལ་རྒྱུད་ཡིན་མིན་ཐེ་ཚོམ་ཟ་ཞེས་བུ་སྟོན་གསུངས་ཀྱང་ཡེ་ཤེས་རྡོ་རྗེས་
འགྱུར་ཚད་ལྡན་དང༌། སློབ་དཔོན་ཤནྟི་པས་མཛད་པའི་ནམ་མཁའ་དང་མཉམ་པའི་རྒྱུད་ཀྱི་རྒྱ་
ཆེར་འགྲེལ་པ་ལོ་ཙཱ་བ་ཤེས་རབ་ཡེ་ཤེས་ཀྱི་འགྱུར་ད་ལྟ་ཡོངས་སུ་གྲགས་པ་དང་། དཔལ་ཕག་
མོ་གྲུ་པའི་ཐུགས་དམ་མགོན་པོ་སྐུ་རགས་མའི་སྐོར་སོགས་སུ་ཡང་ནམ་མཁའ་དང་མཉམ་པའི་
དཔལ་ཕག་
རྒྱུད་ལ་ཤིན་ཏུ་ཐུགས་རྩིས་ཆེ་བར་མཛད་ཅིང་། དེ་ཉིད་ནས་བརྒྱུད་ཕག་གྲུ་ནས་གྱེས་པའི་སྒྲུབ་
བརྒྱུད་པ་རྣམས་རྒྱུད་འདི་ཚད་ལྡན་ཁོ་ནར་བཞེད་པས། རང་ལུགས་ལ་རྒྱུད་འདི་ཚད་ལྡན་ཁོ་ན་
ཉིད་དུ་འཛིན་དགོས་པའི་ཕྱིར་རོ། །དེ་ལྟར་གསུངས་པའི་རྒྱུད་ཀྱི་རྒྱལ་པོ་རྣམས་བསྡུས་པའི་ཚུལ་
46

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
9
ཡང་དྲང་བའི་དོན་དུ་སྐབས་ལ་ལར་རྒྱུད་གང་ལ་གཏད་པ་དེས་བསྡུས་པ་དང༌། ཕལ་ཆེར་ལག་ན་
ང་བའི་བདག་པོ་ཉིང་ཀི
རྡོ་རྗེ་ཞེས་སམ་ཆོས་ཞེས་གྲགས་པ་གསང་བའི་བདག་པོ་ཉིད་ཀྱིས་བསྡུས་པར་གྲགས་ལ། ངེས་
པའི་དོན་དུ་ན། ཇི་སྐད་དུ། འཆད་པ་པོ་ང་ཆོས་ཀྱང་ང་། །རང་གི་ཚོགས་ལྡན་ཉན་པ་
ང༌། །ཞེས་སོགས་གསུངས་པའི་ཕྱིར། སྟོན་པ་འཁོར་ཚོགས་སྣང་ཚུལ་སོ་སོར་སྣང་
ཡང་།
ཞེས་སོགས་ག་སྙངས་བའི་ཕྱིར་ཡིསྟོབས་པ་གསོ་རྒྱུ་ཚོག་དང་སྣང་ཚལ་སོ་སོ་ང་སྨྲ་ལ་
གནས་ཚུལ་ངོ་བོ་ཉིད་དུ་ཐ་དད་མ་ཡིན་པས་རིགས་སྟོན་པ་དང་འཁོར་དང་སྡུད་པ་པོ་ལ་
སོགས་པ་ཐམས་ཅད་སྟོན་པ་ཉིད་ལས་གཞན་མིན་ཏེ། ཇི་སྐད་དུ། ཁམས་གསུམ་འདི་དག་
ཐམས་ཅད་ཀྱི། །རྟེན་དང་གཡོ་བ་ཁྱོད་ལས་བྱུང༌། །ཞེས་སོགས་གསུངས་པའི་
རོ། །གསུམ་པ་དེ་ཉིད་བོད་དུ་ཇི་ལྟར་བྱུང་ཚུལ་བསྟན་པ་ལའང་གཉིས། རྒྱུད་ཀྱི་རྒྱལ་པོ་རྣམས་
འགྱུར་ཚུལ་དང༌། དེ་དག་གི་དགོངས་འགྲེལ་རྣམས་འགྱུར་ཚུལ་ལོ། །དང་པོ་ནི། བདེ་མཆོག་
རྩ་རྒྱུད་ལོ་ཙཱ་བ་རིན་ཆེན་བཟང་པོའི་འགྱུར། བཤད་པའི་རྒྱུད་ཨ་བྷི་དྷ་ན་རིན་ཆེན་བཟང་པོ་དང་
ཆོས་ཀྱི་བརྩོན་འགྲུས་ཀྱི་འགྱུར། རྡོ་རྗེ་མཁའ་འགྲོ་དང་རྣལ་འབྱོར་མའི་ཀུན་སྤྱོད་གཉིས་འགོས་
47

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ཀྱི་འགྱུར།
མཁའ་འགྲོ་རྒྱ་མཚོ་དྷརྨ་ཡོན་ཏན་གྱི་འགྱུར། སྡོམ་པ་འབྱུང་བའི་རྒྱུད་སྨོན་ལམ་
གྲགས་དང་ཤོང་བློ་བརྟན་གྱི་འགྱུར། ཁྲག་འཐུང་མངོན་འབྱུང་ལ་ཆིང་ཡོན་ཏན་འབར་གྱི་
འགྱུར། བདེ་མཆོག་ནམ་མཁའ་དང་མཉམ་པ་ལེའུ་གསུམ་པ་ཡེ་ཤེས་རྡོ་རྗེའི་འགྱུར། གྲགས་པ་
ནམ་མཁའ་དང་མཉམ་པ་ཆུང་ངུའི་རྒྱུད་བྱང་ཆུབ་ཤེས་རབ་ཀྱི་འགྱུར།
ཕག་མོ་མངོན་འབྱུང་གི་རྩ་
རྒྱུད་དང་རྒྱུད་ཕྱི་མ་གཉིས་གྱི་ཇོ་ཟླ་བའི་འོད་ཟེར་གྱི་འགྱུར། ཕག་མོ་མངོན་པར་བྱང་ཆུབ་པ་
བཤད་པའི་རྒྱུད་ཁུ་དངོས་གྲུབ་ཀྱི་འགྱུར། རྣལ་འབྱོར་མ་བཞི་ཁ་སྦྱོར་ཡོན་ཏན་འབར་གྱི་
འགྱུར། འབུམ་ཕྲག་གསུམ་པ་ལས་བྱུང་བའི་རལ་པ་གྱེན་དུ་བརྫེས་པའི་སྒྱུ་མ་ཆེན་པོ་དྷརྨ་ཡོན་
ཏན་གྱི་འགྱུར།
བདེ་མཆོག་ར་ལིའི་རྒྱུད་སུམ་ཅུ་སོ་གཉིས་འབྲོག་མི་ཤཱཀྱ་ཡེ་ཤེས་ཀྱི་འགྱུར་ཡིན་
ལ། འདི་རྣམས་ལ་སྔར་བཤད་པ་ལྟར་རྒྱུད་ཀྱི་ཚིག་དོན་འགའ་ཞིག་ལ་ཐེ་ཚོམ་ཡོད་པས་རྩོད་པ་
ཅན་དུ་གྲགས་ཀྱང་ཕལ་ཆེར་པཎྜི་ཏ་ག་ཡ་དྷ་ར་དང༌། ལོ་ཙཱ་བ་གཉོས་དང༌། འབྲོག་མི་ལ་
སོགས་པའི་རྒྱ་དཔེ་ཡང་མང་དུ་ཡོད་པས་ཚིག་དོན་ཐེ་ཚོམ་བྱུང་བའི་ངོ་སྐལ་རྣམས་མ་གཏོགས་
48

5
9
ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
རྒྱུད་གཞན་རྣམས་བོད་ཀྱིས་བྱས་ཟེར་བ་མི་བདེན་ནོ། །ཕྱག་ཆེན་ཐིག་ལེ་ཀཾ་ཆོས་ཀྱི་ཡེ་ཤེས་དང་
ཕྱུག་མཚམས་དགྲ་བཅོམ་གྱི་འགྱུར། ཆ་མཐུན་སྙིང་པོ་རྣལ་འབྱོར་མའི་ཡེ་ཤེས་ཐིག་ལེ། དེ་ཁོ་
ན་ཉིད་སྒྲོན་མ་རྣམས་དཔལ་ཤེས་རབ་གསང་བའི་རང་འགྱུར། སངས་རྒྱས་ཐམས་ཅད་ཀྱི་སྐུ་
གསུང་ཐུགས་གསང་བའི་མཛོད་དགེ་བློའི་འགྱུར། _འདི་ཁ་ཅིག་རྣལ་འབྱོར་རྒྱུད་ཡིན་ཟེར་དེ་མི་
འཐད་དེ། རྡོ་རྗེ་གུར་ལས། གསང་བ་མཛོད་དང་རྡོ་རྗེ་བདུད་རྩི་ལས་བྱུང་བ། །འཁོར་ལོ་བདེ་
མཆོག་གུར་དང་ཕུན་སུམ་ཚོགས་པ་རྣམས། །རྣལ་འབྱོར་མ་ཡི་རྒྱུད་ཆེན་རྣམས་སུ་གྲགས་པ་
ཡིན། །ཞེས་གསུངས་པའི་ཕྱིར་རོ། །རྙོག་པ་མེད་པ་རྡོ་རྗེ་ཨ་ར་ལི་དང་རི་ཥི་ཨ་ར་ལི་རྣམས་ཀྱང་
ཤཱཀྱ་ཡེ་ཤེས་ཀྱི་འགྱུར། ཕྱག་ཆེན་ཐིག་ལེ་སོགས་དགྱེས་རྡོར་དང་ཆ་མཐུན་དུ་ཁ་ཅིག་འདོད་པས་
བརྟག་གོ། །སངས་རྒྱས་མཉམ་སྦྱོར་རྩ་རྒྱུད་དང་རྒྱུད་ཕྱི་མ་གཉིས་ལྷ་རིན་པོ་ཆེའི་འགྱུར། ཕྱི་
མའི་ཕྱི་མ་སྨྲི་ཏིའི་རང་འགྱུར། རྡོ་རྗེ་གདན་བཞིའི་རྩ་རྒྱུད། བཤད་རྒྱུད། མནྟྲ་ཨི་པ། གདན་
བཞི་ལས་སྦྱོར་བའི་ལས་བྱེད། མ་ཧཱ་མཱ་ཡཱའི་རྒྱུད་རྣམས་འགོས་ཀྱི་འགྱུར། རྡོ་རྗེ་བདུད་
49

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
རྩི།
སངས་རྒྱས་ཐོད་པ་གཉིས་གྱི་ཇོའི་འགྱུར། ཟླ་གསང་ཐིག་ལེ་རིན་ཆེན་བཟང་པོའི་
འགྱུར།
སོ།
སྒྲོལ་མ་དངོས་གྲུབ་བསྟན་གཟིགས་རྨ་བན་ཆོས་འབར་གྱི་འགྱུར་ལ་སོགས་པ་རྣམས་
།འདི་དག་རྒྱུད་ཕྱི་མ་འགའ་ཞིག་བདེ་མཆོག་དངོས་བསྟན་ལ། འགའ་ཞིག་བདེ་མཆོག་
དངོས་བསྟན་མ་ཡིིན་ཡང་ཆ་མཐུན་དུ་གསུངས་སོ། །གཉིས་པ་དེ་དག་གི་དགོངས་འགྲེལ་པཎ་
གྲུབ་ཚད་ལྡན་རྣམས་ཀྱིས་མཛད་པ་འགྱུར་ཚུལ་ནི། ཐོག་མར་རྩ་རྒྱུད་ཀྱི་འགྲེལ་པའི་སྐོར་
ལ། ཕྱག་ན་རྡོ་རྗེས་མཛད་པའི་བསྟོད་འགྲེལ་ཏིང་ངེ་འཛིན་བཟང་པོའི་འགྱུར། སློབ་དཔོན་ལཾ་
ཀ་རྒྱལ་བཟང་གིས་མཛད་པའི་དཀའ་འགྲེལ་དང་། སློབ་དཔོན་སྐལ་ལྡན་གྲགས་པས་མཛད་
པའི་དཀའ་འགྲེལ་དཔའ་བོ་ཡིད་འོང་གཉིས་རིན་ཆེན་བཟང་པོའི་འགྱུར། སློབ་དཔོན་སྐར་རྒྱལ་
ཟླ་བས་མཛད་པའི་དཀའ་འགྲེལ་རིན་པོ་ཆེའི་ཚོགས་ཡོན་ཏན་དཔལ་གྱི་འགྱུར། སློབ་དཔོན་ལྷ་
སྦས་ཀྱིས་མཛད་པའི་སྒྲུབ་ཐབས་གནས་པའི་མན་ངག་ཐམས་ཅད་ཀྱི་རྒྱ་ཆེར་འགྲེལ་པ་
དང༌། སློབ་དཔོན་ཏ་ཐཱ་ག་ཏ་རཀྵི་ཏས་བཤད་པ་གཉིས་ཀའི་བཤད་སྦྱར་ཆོས་ཀྱི་བློ་གྲོས་ཀྱི་
50

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
9
འགྱུར།
སློབ་དཔོན་ལྭ་བ་པས་མཛད་པའི་འགྲེལ་པ་སྒྲུབ་ཐབས་གླེང་གཞི་འགོས་ཀྱི་
འགྱུར། སློབ་དཔོན་སུ་མ་ཏི་ཀཱིརྟིས་མཛད་པའི་སྡོམ་པ་འབྱུང་བའི་རྒྱུད་ཉུང་ངུའི་མཚམ་སྦྱོར་
གྲགས་འབྱོར་ཤེས་རབ་ཀྱི་འགྱུར། སློབ་དཔོན་བྷ་ཝ་བྷ་དྲས་མཛད་པའི་འཁོར་ལོ་སྡོམ་པའི་
དཀའ་འགྲེལ་དང༌། སློབ་དཔོན་དཔའ་བོ་རྡོ་རྗེས་མཛད་པའི་འཁོར་ལོ་སྡོམ་པའི་རྣམ་འགྲེལ་
ཡོན་ཏན་ཐམས་ཅད་གནས་པ་གཉིས་རིན་ཆེན་གྲགས་ཀྱི་འགྱུར།
སློབ་དཔོན་རྡོ་རྗེས་མཛད་
པའི་འགྲེལ་པ་ཟངས་དཀར་འཕགས་པ་ཤེས་རབ་ཀྱི་འགྱུར་རྣམས་ཏེ། དེ་ལྟར་བདེ་མཆོག་རྩ་
རྒྱུད་ལ་འགྲེལ་པ་བཅུ་གཅིག་གོ། །ཐུན་མོང་མ་ཡིན་པའི་བཤད་རྒྱུད་རྣམས་ཀྱི་འགྲེལ་པ་ནི།_རྡོ་
རྗེ་མཁའ་འགྲོའི་འགྲེལ་པ་སློབ་དཔོན་བྷ་ཝ་བྷ་དྲས་མཛད་པ་འགོས་འགྱུར། རྡོ་རྗེ་མཁའ་འགྲོའི་
འགྲེལ་པ་དེ་ཁོ་ན་ཉིད་སྟོན་པར་བྱེད་པ་སློབ་དཔོན་ནོར་བཟང་གིས་མཛད་པ་གྱི་ཇོའི་འགྱུར། རྡོ་
རྗེ་མཁའ་འགྲོའི་འགྲེལ་པ་སློབ་དཔོན་པདྨ་བཛྲས་མཛད་པ་གྲུ་གཟིངས་ཞེས་བྱ་བ་སྟོང་ཕྲག་
བརྒྱད་པ་ཆོས་ཀྱི་ཡོན་ཏན་གྱི་འགྱུར། རྣལ་འབྱོར་མའི་ཀུན་སྤྱོད་ཀྱི་བཤད་སྦྱར་སློབ་དཔོན་ཏ་ཐཱ་
51

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ག་ཏ་རཀྵི་ཏས་མཛད་པ་བ་རིའི་འགྱུར། སྡོམ་འབྱུང་གི་འགྲེལ་པ་པདྨ་ཅན་སློབ་དཔོན་རཏྣ་རཀྵི་
ཏས་མཛད་པ་བློ་བརྟན་གྱི་འགྱུར། ཧེ་རུ་ཀ་མངོན་འབྱུང་གི་དཀའ་འགྲེལ་སློབ་དཔོན་ཟླ་བ་
གཞོན་ནུས་མཛད་པ་ཆོས་ཀྱི་བློ་གྲོས་ཀྱི་འགྱུར་རྣམས་སོ། །ཐུན་མོང་གི་བཤད་རྒྱུད་སམྦུ་ཊ་ཞེས་
སམ། ཀུན་ཏུ་ཁ་སྦྱོར་གྱི་འགྲེལ་པ་སློབ་དཔོན་རྒྱལ་པོ་ཨིནྡྲ་བྷུ་ཏིས་མཛད་པ་ཡང་དག་པའི་ལྟ་བ་
དྲན་པའི་སྣང་བ་གྱི་ཇོའི་འགྱུར། སློབ་དཔོན་ཨ་བྷ་ཡཱ་ཀ་ར་གུཔྟས་མཛད་པ་མན་ངག་གི་སྙེ་མ་ཤོ་
ལོ་ཀ་སྟོང་ཕྲག་བརྒྱད་པ་རྩྭ་མི་སངས་རྒྱས་གྲགས་དང་ཆོས་ཀྱི་བཟང་པོའི་འགྱུར་ལ་ཕྱིས་བློ་
བརྟན་གྱིས་བསྒྱུར་བཅོས་ལེགས་པར་མཛད་པ། སློབ་དཔོན་དཔའ་བོ་རྡོ་རྗེས་མཛད་པའི་རྒྱ་ཆེར་
བཤད་པ་རིན་པཽ་ཆེའི་ཕྲེང་བ་རྣམས་སོ། །མན་ངག་གི་རྒྱུད་དཔལ་ནམ་མཁའ་མཉམ་པའི་རྒྱུད་ཀྱི་
རྒྱ་ཆེར་འགྲེལ་པ་སློབ་དཔོན་ཤནྟི་པས་མཛད་པ་ལོ་ཙཱ་བ་ཤེས་རབ་ཡེ་ཤེས་ཀྱི་འགྱུར་རོ། །སྒྲུབ་
ཐབས་ལ་སོགས་པ་ཕྲན་བུའི་སྐོར་ལ། ཕྱག་ན་རྡོ་རྗེས་མཛད་པའི་བདེ་མཆོག་གི་སྒྲུབ་ཐབས་དེ་
ཁོ་ན་ཉིད་ཀྱི་སྙིང་པོ་ཟླ་མགོན་དང་གཉལ་མི་ཡེ་ཤེས་ཀྱི་འགྱུར། ཁྱབ་འཇུག་སྦས་པས་མཛད་
52

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
9
པའི་ཕག་མོ་ལྷ་བཅུ་གསུམ་མའི་སྒྲུབ་ཐབས་དང་། སློབ་དཔོན་ལཱུ་ཧི་པས་མཛད་པའི་བདེ་མཆོག་
གི་སྒྲུབ་ཐབས་གཉིས་རིན་ཆེན་བཟང་པོའི་འགྱུར། དེའི་དཀའ་འགྲེལ་དང༌། ཕྱི་རོལ་མཆོད་པའི་
ཆོ་ག །གཏོར་མའི་ཆོ་ག །ལག་མཆོད་བཞི་སློབ་དཔོན་པྲཛྙཱ་རཀྵི་ཏས་མཛད་པའི་ཆོས་བཞིར་
གྲགས་ཏེ་རྔོག་གི་འགྱུར། པྲཱཛྙཱ་རཀྵི་ཏས་མཛད་པའི་སཱཙྪའི་ཆོ་ག་བ་རིའི་འགྱུར། སློབ་དཔོན་
པདྨའི་དབྱངས་ཀྱིས་མཛད་པའི་སྦྱིན་སྲེག་གི་སྡོམ་ཚིག་དང༌། ལཱུ་ཧི་པའི་སྒྲུབ་ཐབས་ཀྱི་འགྲེལ་པ་
ཇོ་བོས་མཛད་པ་གཉིས་ནག་ཚོའི་འགྱུར། ལཱུ་ཧི་པས་མཛད་པའི་འགྲེལ་པ་སྡོམ་འབྱུང༌། དེའི་
འགྲེལ་པ་ཁྱད་པར་གསལ་བྱེད། དེའི་དཀྱིལ་ཆོག་བདུད་རྩི་རིལ་བུ་སྒྲུབ་ཐབས་གཉིས།
ཨ་བྷི་
དྷ་ན་ནས་ཕྱུང